અમદાવાદઃ શહેર પોલીસે ગાંધીનગરના ભાટ ગામના નિવાસી જગદીશ હરીચંદ મુરજાની વિરુદ્ધ ઇન્ફોર્મેશન એન્ડ ટેક્નોલોજી એકટ (IT એક્ટ) હેઠળ ગુનો નોંધ્યો છે. અહેવાલ મુજબ શહેરના ઇંદિરા બ્રિજ નજીકથી પોતાની કાર ટો કરીને ટ્રાફિક પોલીસ લઈ ગયા બાદ મુરજાની ગાયકવાડ હવેલી પોલીસ સ્ટેશનમાં ગયા હતા. જે દરમિયાન અહીં તેણે સમગ્ર ઘટનાનો વીડિયો બનાવતા પોલીસે તેનો મોબાઈલ જપ્ત કરી લીધો હતો અને આઈટી એક્ટ હેઠળ ગૂનો નોંધ્યો હતો.